# data[].attributes.body
e-mail: ronja.ihalainen1@gmail.com
instagram: @ronpppe
twitter: @ronjee_
snapchat: rrontti
kuvasivut: Rebellion Photography

# data[].attributes.body
Kuten moni kanssaharrastaja, myös minä muokkaan ottamani valokuvat. Vielä toistaiseksi pärjään netissä olevilla ilmaisohjelmilla, joista eniten käytän Picmonkeytä. Jotkut tehosteet vaativat premium-jäsenyyden, mutta itse pärjään hyvin ilmaistehosteilla. Kuvista muokkaan yleensä varjoja, lämpöä, kirkkautta ja eri sävyjä. Jos haluan tehdä vähän taiteellisempia versioita, saatan lisätä tekstiä tai muuta kuviointia.
Laitan kuviani esille Flickriin, koska se on juuri minulle sopiva sivusto näyttää, mitä osaan tehdä kameran kanssa ja millainen lopputulos on. En halua toistaiseksi maksaa kuvasivun pidosta, joten Flickrin tapainen ilmaissivusto on juuri sopiva. Kuvat näkyvät korkealaatuisina ja ne on helppo ladata sieltä, mikäli jotain hukkuu omalta koneelta.

# data[].attributes.body
Kaikki teknologia ja laitteet ovat aina kiinnostaneet minua, mutta kameroista innostuin ensimmäisen kerran ala-asteen puolessa välissä. Ensimmäisen oman kamerani sain 12-vuotislahjana; Canon IXUS 80 IS, punaruskea pokkarikamera, johon on kaiverrettu etunimeni. Tällä opettelin kuvaamisen alkeita ja kuvauskohteina toimivat aluksi lähes mikä vain, mitä kotoa löytyi; kukat, koira, pikkutavarat, keppihevoset... Muutamaa vuotta myöhemmin, kesällä 2012, sain kauan haluamani järjestelmäkameran. Kyseessä on Nikon D3000, joka on minulla edelleen (tosin kevyemmällä käytöllä). Sillä opettelin kuvaamaan sitten ihan tosissaan ja sillä on kierrelty hevoskisoissa, jääkiekkopeleissä, koiranäyttelyissä ja Lapin reissuilla. Nykyään käytössäni on mummini Nikon D3100, omaa kameraani yhden askeleen uudempi. Sillä onnistuu myös videokuvaus ja käytössäni on kolme objektiivia, eli mahdollisuuksia on monenlaisia.

Kuvatessa en koskaan suunnittele mitä olen tekemässä, vaan annan kaiken tulla selkärangasta. Kaikki tehdään aina oman fiiliksen mukaan ja pyrin mahdollisimman vähän lavastamaan kuvattavia tilanteita. Jokainen kuva on omanlaisensa eikä niissä sovi noudattaa mitään tiettyä ohjekaavaa, sillä ainakin oma kädenjälkeni on muuten liian teennäistä ja pakonomaista. Tykkään eniten kuvata eläimiä (hevosia, koiria), koska niiden upeus viehättää suunnattomasti. Myös luonto- ja maisemakuvaus on yksi bravuuri; kaikki me tiedämme, kuinka kaunis Suomen luonto on ja sitä kannattaa hyödyntää juuri valokuvaamisessa. Talvisin inspiraationi on korkeimmalla, koska se on lempivuodenaikani. Auringonlasku, utuiset pakkasaamut, revontulet, tunturimaisema.... kaikki tämä on niin kaunista, ettei niitä voi olla tallentamatta kuviksi.

# data[].attributes.body
Olen Ronja, 20-vuotias nuori naishenkilö Etelä-Suomesta. Olen syntynyt Hyvinkäällä ja asunut sen läheisyydessä koko ikäni, joten pidän sitä oikeastaan kotikaupunkinani. Olen valmistunut rakennusmaalariksi keväällä 2016, mutta tällä hetkellä olen työttömänä latailemassa akkujani. Asun vanhemmillani ja perheeseeni kuuluu heidän lisäkseen pikkusisko ja koira.
Olen aina ollut järjettömän eläinrakas ja sydäntäni lähinnä ovat hevoset ja koirat. Harrastan ratsastusta Heponiityn Ratsastuskoulussa ja meidän perheellämme on lähes aina ollut koiria. Nytkin kotoa löytyy yksi; 8-vuotias irlanninsusikoira. Tavoitteena on pysyä kyseisen rodun parissa ja omaan asuntoon hankkia kyseinen jättiläinen. Nykyään minulla on omistuksessa myös kolme kuukautta vanha kääpiöhamsteri ja etsiskelen vuokrahevosta lähiseudulta.

Pienestä pitäen olen tykännyt piirtää, maalata, askarrella jne. Koskaan en ole tykännyt istua paikallani hiljaisuudessa, vaan käsillä tekeminen ja oman luovuuden toteutus on enemmän se oma juttuni. Peruskoulun ja kymppiluokan jälkeen suuntasin ammattikouluun, sillä lukiossa en olisi mitenkään viihtynyt tai pärjännyt. Viihdyn siis kynä kädessä, vihko sylissä, kamera kourassa tai editointipöydän ääressä. (vas. kuvan (c) Elviira Lehikoinen)